정조 9년
京畿通津進士沈濟權。幼學許簠權檾吳敬賢閔澹黃桂老尹東恒黃默。富平進士韓應濂卞赫祚。幼學南正輿鄭時習閔斗世尹𠍱梁廷賢李景說曺文栽。進士韓秉謙。廣州幼學李命漢安景麟趙克泰鄭時益安舜民梁鍾喆金得夔李命錫申景明韓復運李涑閔遇周鄭復煥洪彦直文聖采林光鍾趙孝源宋壽人李秀正申恪。南陽進士李觀海安允耆。幼學洪堉李慶林洪之達李榮魯韓應萬李仁軾李思錫安相箕。抱川幼學尹行健。生員李明翼。幼學李命欽尹鼎漢李彝秉鄭鎭玉趙錫圭鄭湜李得茂趙象基柳得三李學仁洪德殷吳大運。進士李章懋。幼學鄭振河李道伋黃仁燮白東賓權奭。麻田幼學鄭台鎭李存天鄭贇金鎭九南宮珏趙章漢李星徽韓德浚尹昌憲鄭錫鎭。漣川幼學金道潗姜漸煥洪尙俊尹東翰任道濟朴師斌許磤。積城幼學辛彦復金稰姜錫輔洪有源白師任曺文顯。進士洪寅泳。幼學白東旭李蘊柳師衡慶觀國李復鎭。楊州進士權時彦徐命著黃夏鎭宋文鈺申道權崔遠興韓成鎭李陽復白東明金宗煥崔德亨尹赫東韓命增宋義中申晉權。朔寧幼學李遇吉申栻李僴高夢說李倜。豐德幼學李楨國金德灝韓吉運盧昌國宋淳柳喜述張集慶徐鳳成李潤德李瀅申養鎭李寅白李宜萬李仁彬韓涑。長端幼學尹在禮李宗德禹宅成李顯禎李世福沈佐賢郭敏濟李得陽柳德中兪漢徹尹章喆安宗睦李光春李世柱李燮李鼎坤李時穆。進士丁載祿。幼學李得性郭咸濟李堉禹道燮柳埅李吉萬李泰彬李尙夔。進士權時中。幼學柳景煥李鎭義李亨心金達河禹億麟張集奎李世載金泰亨李元相金喆城李佾韓錫養李良錫。坡州進士李養浩李潝柳世泰申思爀成德泓吳泰國趙重吉申思復沈觀賢。進士尹東耉。幼學許淳南宮楫李後延鄭喆周李永老。交河幼學具台權。進士愼後彭。幼學柳煥李榮殷李澤文趙範九許倓。高陽幼學韓命稷李遠懋鄭肅霖尹義弼李性達韓燭李迪懋。開城府幼學朴聖銶。進士李膺禧崔奎炯洪守慤白致儉李命五。生員張大運全最浩朴聖鍊洪翬龍趙綱溫。幼學李思伋韓宗烈李宗信李默欽梁允奕金鎔全大翰申景孝李錫年王彦弼金泌金致濩李時敏李宜謙張履默趙復休崔文海具諴朴文圭金玧張玄徽馬思溫金基慶禹致謙。黃海道海州幼學鄭得賓李霮朴致愻吳師程李憲祖朴致懃崔永國金鑰尹朴致愿。進士崔弘中。幼學朴處鎭李慶鉉崔弘賓朴慶說吳泰賓。進士吳希集。幼學崔一晦李鼎煥朴能百李仁麟。進士柳漢晉。幼學金載遠李仁潝尹學基吳彦剛李勉儒鄭炯大洪彦祚金永默。進士柳東五。幼學李範緝李洙彬尹鎭泰崔永胄李鉉壽趙宜泰金精璲。進士姜埻。幼學李夢翼姜赫興吳晉柙趙錫寬吳彦謙李範周。進士金養魯。幼學崔一舟鄭炯震金載遇李偉姜錫齊李正晉金行默李學祖李誠敎鄭承祚權勗姜大寬吳泰成金顯謨崔一魯尹鎭台吳希敎崔永益尹鎭衡吳希任。進士金順行。幼學柳權晉吳晉季崔永華鄭得仁吳晉行李範烈金精瑞尹處基趙達鎭李箕彬吳晉明李致大具永祿。進士崔道彦。幼學李命俊姜善杰李天休李致誠金履行洪處九李濟煥吳希覺李晉凞吳師洙尹明喆李弼國姜達欽。進士李羲之。幼學李範極崔一樂。進士柳雲夢。幼學金基漢李繩木。平山進士金希靖閔必寵李達休梁炳虎。生員沈來錫。幼學宋濟復閔徵漢金漢玉梁炳休金漢相閔必益。進士禹翼龍。幼學金漢珏閔徵龜沈尙燁朴舜章閔百胤朴柱老宋尙烈閔百慶李壽亨。生員徐麟壽閔百禧李壽仁宋尙福閔百裕尹光周禹廷喆任愼行許遵權世楨禹世儁尹光商朴泰彬南宮。進士李貞濟。幼學任愼言禹光謨朴履廈徐麟祥尹慶大許筬吳達海禹尙寅尹宅基李基績許簋李漸培許箹趙鼎烈洪履夏趙南宮懋趙弘漢李春培吳敬純權擢。進士李壽崗。幼學徐潤身南宮激趙思儉朴台文趙炯吳敬賓禹尙勤尹東亮任聖集邊慶夏任務李廷華朴濟廈宋濟咸趙亨烈李言喆禹尙欽任愼徽禹錫祿張德星柳達源吳敬道禹聖謨朴道赫禹時中李言鳳禹成德任鉉朴泰壽趙琛徐麟德。進士崔楨勳。幼學金尙健崔應天趙立璧李晉泳趙師洙金最潤李世大吳泰權吳永海宋柙李昌培趙命星許壇趙成廈李德海吳摶海李鎭豐禹漢謨南宮活許述尹敬基邊慶遠吳敬耆李實彬徐麟厚趙燁李翼進李壽東南宮彬。白川幼學辛瑞東李麒慶。進士閔光勳。幼學辛泰寧邊衡國辛來復李寅慶。進士尹起莘。幼學邊慶集尹以莘安宗履尹錫祺柳應晉。進士趙若欽。幼學尹樂莘趙永弼李仁檍趙永喆李朝海李㙨安宗吉趙永坤李仁根鄭光郁趙秀雲崔錫坤趙秀晦李遇陽崔元坤趙秀贇柳夏彬宋尙默趙寬復鄭光德柳夏哲趙善復李達陽趙樂源柳夏亨李敏性柳紘李仁性趙敏復崔鳳煥李鯤海趙貞復李埆柳瑞龜宋尙沈安宗晉尹宅莘趙吉源。進士安習濟。幼學李基性李永海趙有源柳洛龜趙永祚李壎安宗益。延安幼學李碩輔金處大李碩賓張致明李碩弼劉大淵李洽李仁純兪宅華李碩休李達純崔粹璉劉永震李重元崔粹璨李珹李璜李碩俊兪宅休李基祿李基國金慶祺金光白金光昱劉處復金光兌閔時中閔恒閔怡張致龜張致祥張弼辰兪命鉉兪命一兪宅晉兪命新朴宗三。生員兪宅贇李基永李基浩。金川進士黃萬重。幼學愼處魯。進士李命五李東運。幼學愼天瑞黃萬協黃啓懿黃在中李萬英朴柱漢李燁容李粹容尹澤謙高成漢尹漢霖李命中安弘鎭安弘漸。進士金履祚。幼學李東述李存源愼處東愼處瑞鄭最秀鄭最文李道昇李燱沈灌沈成權。載寧幼學閔慶錫。進士梁道廈。幼學尹光錫尹鼎泰閔得顯李尙善李正奎李樂祖尹慶泰。松禾進士邊鳳五。幼學李澤萬金聲玉閔愼學。信川進士柳光烈。幼學崔鍾翼安錫履尹衡心。進士李若水柳瑾。幼學閔再南具百行宋澤祖。進士朴東益。長淵幼學鄭。進士白養正。幼學金容默鄭日憲。安岳幼學李時中趙宗瑾李春郁。鳳山幼學閔道烈。進士崔成大。幼學李綏基元啓心。文化幼學金聖儉禹德言。進士柳赫儒。幼學金佐默。豐川進士劉安集。幼學尹道東尹東喆呂光潤。黃州進士趙鳳一。幼學尹致禧尹光赫。進士洪聖肇。康翎幼學李鼎岳鄭建中李東復具仁行李禧昌。慶尙道尙州生員權焴。幼學權焌申德陽朴獻慶李顯朝權㷞。進士鄭述。幼學申翼陽權榮申彙權炡申楘李元陽安世旭洪學成李羲陽洪學宗金命禹洪羽鮮洪宅鮮金希仁洪龍淵申宅和金佑良高日燦金正倫申宅揆高日晉姜復九李東迪高以健姜復一申赫東李東著申相東趙錫桓申百祿鄭載熙趙錫獻曺顯道趙錫臣趙龜然鄭益熙曺弘道金達義趙龍然金達極趙虎然金東翊柳光漢李養儉柳光濂姜世白李益儉趙廷祿姜世興李敏儉洪聖天趙廷穆姜世德洪龍瀷趙廷直姜世熙康思欽孫龍慶洪龍漢孫必慶鄭重魯孫鎭岳李堯臣鄭宗魯李𡊠宅李國培鄭得魯宋震龍鄭拓魯李敬培金光宇鄭泰魯李炳遠鄭翼魯宋啓周李𡊠容鄭榮魯宋好心。生員黃莘老。幼學黃學中金達龍黃泰熙盧殷文盧光宅王允鼎申光璡盧重文金宗範王駿臣申聖勗金彦卨。龍宮生員安鎭龜。幼學安鋐李思文安鋧李賁世安錞。生員柳象春。幼學李宗和李思梁鄭必復南聖和姜希祖李益和李用和。安崟生員李龍羽。幼學李宇變李輝玉申光勳李夢燮全萬采柳恒春姜復祖全景采南天極鄭必觀姜壽南鄭櫟尹光憲柳遇春尹昌憲柳夢華鄭檖全亨采尹德吉柳東華尹聖憲鄭必章全明采李仁和安鍫柳必華。醴泉生員邊益春。幼學李時馨李元奇權應璧李時龍權聖勛邊益喆權聖楫張偉賢李時獜權必星張斗賢李象德張復賢金剛鍊鄭光夏李曾胤金紹鄭光漢金河鍊朴震吉金龍紀朴良儉權應集朴漢吉金水鍊權宗運朴漢星金紓朴漢東權達運朴宗得李光延朴成葸。安東進士金正根。幼學金大根金源慶。生員李祖範。幼學金延慶金萬根李載益。生員李禎國。幼學李興祖李養默。生員李寅亨。幼學李寅建鄭象儒。生員李大錫。幼學鄭象熙。進士權馨復。幼學鄭象淵。生員李養正。幼學李彭胤。生員金敏源。幼學鄭象範李憲祖。生員金宗錫。幼學趙晸。生員趙宜陽。幼學柳慶春。生員趙夢陽。幼學趙溫柳郁春權命佑柳命祚權相佑。生員金墩。幼學南師燮柳亨祚權大佑南道燮柳躋春南震龜權祖佑金綬權一道。奉化幼學金元宅金亨宅。榮川生員金相鐸。幼學趙東陽李應龍。生員金相馹。幼學趙昇金奎燦金宅鎬。生員金相東。幼學李應鏡。生員丁協祖。幼學李宗澤金宗協。生員丁志宬。幼學權東赫。生員金𡎑。豐基幼學黃最源黃澈源黃泗源黃潤德李光朝黃載大。咸昌幼學權樸李齊鳳李德純南宗赫。進士申尙穆。幼學南宗弼權宗燮李允迪李海龍權㮨鄭東權鄭東春李世陽申尙奭趙榮宗。生員洪錫疇。幼學洪獻吉李齊心權聖槼李完玉南必亮李致陽朴再春姜必晉申箕岳洪胤忠洪泰吉李邦玉柳克培柳極彩洪胤東。善山幼學盧尙中李宜相李克一沈能儉李宅彬金徵久金崇溫。金山幼學曺文棨曺文檍。進士鄭馣。幼學成檍柱李國彬。知禮幼學李遂天李遂灝李遂泰。星州幼學尹守義尹守采鄭東一。丹城幼學權立中李維。大丘幼學具昌漢具成漢徐惟中徐有海。聞慶幼學申焫金龍海申蕙李重赫。洪忠道西原幼學李挺載卞逈鎭安衡玉柳挺源禹命稷閔百哲。進士卞宇鎭。忠州進士李東晉。幼學金師曾。淸安幼學張彦緯張遠光尹彙彦。牙山幼學任晉榮李忠彬。鎭川幼學沈達之李鎭聖沈義之。連山幼學閔命龜金景沃。德山幼學李光漢李光周。報恩幼學李相一金錫九。沃川幼學任百謙。文義幼學尹極齡。天安幼學鄭章煥。洪州幼學任遠輝。公山幼學成始光。生員崔亨謙等疏曰。伏以。古之貞臣烈士。懷義行遯。沒世而不悔者。只要自靖而已。初何嘗有意於徼簡榮之名。蘄爼豆之奉。而厥或聲光。輝耀於百世。亦或名蹟。晻翳於一時者。若有幸不幸存焉。然豹死皮留。麝過香餘。詘於暫而伸於久者有之。揜於前而章於後者有之。幸而公議發於下。闕典擧於上。則嚮所謂不幸者。特一時焉。而其幸也。將百世而無窮矣。臣等伏見。高麗戶曹典書蔡貴河。以世臣早貴。勞績夙著。麗運旣訖。與同志諸人。走入杜門洞。坯戶松藩。塞斷洞門。不與人世相通。已而與文靖公李穡。居于平山之牧丹山下。築臺曰濯纓。結亭曰詠歸。自號曰多義堂。穡號牧隱。因其山也。村名多義。以貴河號也。貴河之後孫故諮議臣之洪文集年譜。有曰與李穡同隱。當其携手同歸。卜築爲隣。卓節高義。必多可述。而當時事。今不可得而詳也。獨穡與貴河。唱酬二詩在耳。板揭詠歸亭上。而後之碑遺墟者。亦据而述焉。穡詩曰。長松之下石爲臺。西望蒼然大野開。指點首陽孤竹處。有誰能辨所由來。貴河詩曰。秋色迢迢半月臺。洞門深鎖幾時開。黃花翠竹山前路。惟有良朋日往來。穡詩首句。蓋指多義村新居。而結之以所由來。比之於首陽孤竹者。明言其自杜門洞而來也。貴河詩首句。蓋指杜門洞舊居。而結之以良朋往來。自況於黃花翠竹也。穡詩。感慨而語微露。貴河詩。悲惋而辭故婉。俱可以備史編之闕文。而深得詩史之遺意矣。故判書臣李台重。卽穡之後孫。按節本道時。登濯纓臺。和其韻曰。滄浪歌罷上高臺。寒日蕭森遠眼開。孤竹黃花眞跡在。此行歸後更誰來。亦所以尊慕二賢。追想百代也。平山邑誌。又採而書之曰。麗末戶曹典書蔡貴河。不仕本朝。自杜門洞。來居于此。夫邑之有誌。猶國之有史。所以傳信百世也。誦其詩。稽其邑誌。信而可徵如此。而中世穡之腏食於平山之東陽書院也。年代旣逖。見聞亦疎。未及竝擧貴河於爼豆之列。此所以慨惜至今者也。昔在庚申。恭惟我英宗大王。駕幸松京。駐蹕於杜門洞口。賜祭七十二賢。仍以御製御筆。豎碑本洞曰。勝國忠臣今焉在。特豎其洞表其節。宸章寶墨。昭回至今。此誠周王式閭封墓之意。貴河。固七十二賢中一人也。先大王興感異代。追奬名節之聖德。固未嘗不及於貴河。而第於詢問諸賢姓名之時。水雲空白。文籍無徵。僅得林曺孟三賢於其子孫與父老之所傳說。貴河則以其後裔之散處遠地。無人仰對於淸問之下。是以再昨年表節祠之創也。亦不得竝擧。故貴河諸孫。得聞其事於守臣疏徹之後。深以爲冤。上言陳籲於昨春陵幸時。事下該曹。該曹啓以爲不仕本朝事蹟卓異事。下於故都。故都居留之臣。狀以爲數句之詩。已登於上言。不貳之節。足徵於後來。而爼豆尸祝之所。則必以考終之鄕爲重云者。儘是的確之論也。公議由是而復發。輿望因玆而益切。噫。今使平山而無穡之祠則已。旣有穡祠。而不使貴河竝享者。不亦違於情而害於理乎。夫穡之所居。不與他人卜隣。而惟貴河是偕。貴河之所由來。他人不能辨。而獨穡辨之。則貴河之義。卽穡之義也。穡之心。卽貴河之心也。若使穡如水之靈。終古不泯。則方其香烟細細。籩豆楚楚之際。得不徊徨睠顧。有恨於饗祀之不同也耶。不獨此也。奬一人而勸百世。擧曠典而激頹俗。在聖朝勵世之治。所補豈云小哉。將晦之聲光重曜。寢湮之名蹟復顯。則非但貴河一人之幸。卽世道百世之幸也。臣等治疏守閤。久未登徹。故昨秋陵幸時。貴河之後孫。不勝抑鬱之情。罔念猥屑之誅。上言駕前。事下該曹。則該曹初啓。以爲貴河。以勝國舊臣。與李穡携手同隱。實是杜門洞諸賢之一。而生前之節義。旣居伯仲。則身後之腏享。宜無異同云矣。及其再啓時。以爲貴河。隱居自靖。一節不渝。可謂勝國之賢大夫。在聖朝樹風之道。固宜表章。而但其杜門洞實跡。不載於松都誌。平山固是杖屨之鄕。而今因子孫之陳請。遽許書院之追享。殊非愼重之道云。故竝享之請。終未蒙施。臣等相顧愕眙。大失所圖。夫松都誌之不載貴河實跡。臣等疏中。固已陳之。而旣有李穡之詩。則所由來三字。其爲明白可據之證。而不啻如松都誌之成於後世者也。且爼豆之請。不在於松都。而在於平山。則平山邑誌之可據。何遽不若松都誌乎。裔孫之私自上言。固不免猥屑之嫌。而臣等四道齊聲。千里裹足。伏閤已過累朔。連値朝家之有事。訖未徹覽。故爲其裔孫者。有此輦路之陳籲。其事雖或無嚴。其情亦可恕也。豈可因此。而遂使貴河之卓節高義。竟阻於爼豆之列乎。臣等不避煩瀆。敢此陳請之不已。伏乞聖明。亟降兪音。特許竝享。以奬遺賢。以幸世道焉。臣等無任云云。答曰。省疏具悉。疏辭下該曹稟處。